CELEX: E2013C0258
Language: lv
Date: 2013-06-25 00:00:00
Title: EBTA Uzraudzības iestādes Lēmums Nr. 258A/13/COL ( 2013. gada 25. jūnijs ) apmierināt lūgumu piešķirt atkāpi, pamatojoties uz 6. panta 2. punkta a) apakšpunktu tiesību aktā, kas minēts Līguma par Eiropas Ekonomikas zonu XIII pielikuma I nodaļas 13.c punktā ( Eiropas Parlamenta un Padomes 2008. gada 24. septembra Direktīva 2008/68/EK par bīstamo kravu iekšzemes pārvadājumiem ), lai atļautu pārvadāt bīstamus atkritumus, kā aprakstīts 12. pantā Norvēģijas 2009. gada 1. aprīļa noteikumos Nr. 384 par bīstamo kravu iekšzemes pārvadājumiem ( Forskrift om landtransport av farlig gods , turpmāk “Norvēģijas noteikumi” ), ja transporta uzņēmumam ir ADR drošības konsultants; un ja personas, kas rīkojas ar bīstamiem atkritumiem un pārvadā tos, apmeklē īpašas apmācības, lai saņemtu atļauju veikt iepriekš minētās darbības

28.11.2013   
            
            
               LV
            
            
               Eiropas Savienības Oficiālais Vēstnesis
            
            
               L 317/38
            
         EBTA UZRAUDZĪBAS IESTĀDES LĒMUMS
   Nr. 258A/13/COL
   (2013. gada 25. jūnijs)
   apmierināt lūgumu piešķirt atkāpi, pamatojoties uz 6. panta 2. punkta a) apakšpunktu tiesību aktā, kas minēts Līguma par Eiropas Ekonomikas zonu XIII pielikuma I nodaļas 13.c punktā (Eiropas Parlamenta un Padomes 2008. gada 24. septembra Direktīva 2008/68/EK par bīstamo kravu iekšzemes pārvadājumiem), lai atļautu pārvadāt bīstamus atkritumus, kā aprakstīts 12. pantā Norvēģijas 2009. gada 1. aprīļa noteikumos Nr. 384 par bīstamo kravu iekšzemes pārvadājumiem (Forskrift om landtransport av farlig gods, turpmāk “Norvēģijas noteikumi”), ja transporta uzņēmumam ir ADR drošības konsultants; un ja personas, kas rīkojas ar bīstamiem atkritumiem un pārvadā tos, apmeklē īpašas apmācības, lai saņemtu atļauju veikt iepriekš minētās darbības
   EBTA UZRAUDZĪBAS IESTĀDE,
   ņemot vērā EEZ līguma XIII pielikuma I nodaļas 13.c punktā minēto tiesību aktu –
   
      Eiropas Parlamenta un Padomes 2008. gada 24. septembra Direktīvu 2008/68/EK par bīstamo kravu iekšzemes pārvadājumiem (turpmāk “akts”),
   kas pielāgots ar EEZ līguma 1. protokolu,
   ņemot vērā akta 9. pantu un Pastāvīgās komitejas lēmumus Nr. 3/12/SC un Nr. 4/12/SC,
   ņemot vērā EBTA Uzraudzības iestādes 2013. gada 27. februāra Lēmumu Nr. 88/13/COL (notikums Nr. 661691) iesniegt EBTA Transporta komitejai tādu pasākumu projektu, kas EBTA Uzraudzības iestādei jāveic attiecībā uz Norvēģijas lūgumu, un ar kuru pilnvaro kompetento kolēģijas locekli pieņemt galīgo lēmumu, ja EBTA Transporta komiteja vienbalsīgi apstiprina lēmuma projektu,
   tā kā:
   Norvēģijas valdība ar 2011. gada 17. oktobra vēstuli Iestādei (notikums Nr. 611939) lūdza piešķirt četras atkāpes un atļauju ieviest ierobežojošu pasākumu, pamatojoties uz akta 6. panta 2. punkta a) apakšpunktu un 5. panta 2. punktu. Lūgumā paskaidrots, ka atkāpes atbilst pašlaik spēkā esošajiem valsts tiesiskā regulējuma noteikumiem, kā paredzēts Norvēģijas noteikumu 12., 13., 16., 21. un 28. pantā.
   Norvēģijas valdība 2012. gada 24. augusta paziņojumā informēja Iestādi, ka tā atsauc lūgumu piešķirt atkāpi saistībā ar Norvēģijas noteikumu 21. pantu (pirotehnikas avārijas iekārtas).
   Saskaņā ar Direktīvas 2008/68 9. pantu un Pastāvīgās komitejas lēmumiem Nr. 3/12/SC un Nr. 4/12/SC Iestāde 2012. gada 5. oktobrī iesniedza EBTA Transporta komitejai (turpmāk “komiteja”) veicamo pasākumu pirmo projektu (notikumi Nr. 648711 un 643174).
   Minēto pasākumu projekts bija balstīts uz 2012. gada 14. jūnija riska novērtējuma ziņojumu, ko Iestādes uzdevumā veikusi Det Norske Veritas (DNV) (notikums Nr. 640432).
   Komitejas sēde notika 2012. gada 8. novembrī, un tajā apsprieda pasākumu pirmo projektu (notikums Nr. 652659, sanāksmes protokols).
   Ar 2012. gada 26. novembra vēstuli (notikums Nr. 654691) Norvēģijas valdība atsauca lūgumu piešķirt atkāpi saistībā ar 13. pantu (lidostu autocisternas), 16. pantu (drošības vārsti) un 28. pantu (EX/II/III transporta vienības), bet paturēja spēkā lūgumu piešķirt atkāpi saistībā ar 12. pantu (bīstamu atkritumu pārvadājumi).
   Attiecīgi atlikušais lūgums piešķirt atkāpi saskaņā ar akta 6. panta 2. punkta a) apakšpunktu attiecas uz Norvēģijas noteikumu 12. pantu, saskaņā ar kuru Norvēģijā ir atļauts pārvadāt bīstamus atkritumus. Minētā panta teksts ir šāds.
   
      “12. pants. Bīstamu atkritumu pārvadājumi
      1.   Pārvadājot līdz 500 kg neto bīstamas kravas transporta vienībā / dzelzceļa vagonā, kas saskaņā ar atkritumu apsaimniekošanas noteikumiem klasificējama kā bīstami atkritumi, ir piemērojami vienīgi ADR un RID noteikumi par iepakojumu, tvertnēm, marķējumu, jaukta tipa iepakojumu un pārvadājumu dokumentiem.
      2.   Savācot šķidros atkritumus, kas piegādāti kārbās, kastēs u. c., var izmantot ārējo iepakojumu, kā ANO apstiprinātas mucas, cietus konteinerus kravu pārvadāšanai bez taras (IBC) vai lielu iepakojumu. Līmes, krāsas, sveķu šķīdumu vai citu līdzīgu vielu paliekas iepakojumā, kura tilpums nav lielāks par 10 litriem, var pārvadāt uz paletēm ar palešu malām, ja tas ir pienācīgi nodrošināts pret noplūdi.
      3.   Bīstamus mājsaimniecības atkritumus var pārvadāt īpašās kastēs ar noslēgtiem vākiem. Šādas kastes var marķēt ar uzrakstu “Bīstami atkritumi”. ADR/RID paredzētās prasības par jaukta tipa iepakojumu nav jāizpilda, ja ir veikti pietiekami pasākumi, lai novērstu bīstamas reakcijas.
      4.   Kā pārvadājumu dokumentu var izmantot deklarāciju atbilstoši atkritumu apsaimniekošanas noteikumiem.”
   
   Šajā sakarā pasākumu projekta, kas komitejai iesniegts 2012. gada 5. oktobrī, teksts ir šāds:
   
      “[L]ūgums piešķirt atkāpi saistībā ar Norvēģijas noteikumu 12. pantu attiecībā uz bīstamu atkritumu pārvadājumiem būtu jāapmierina, ja transporta uzņēmumam ir ADR drošības konsultants un ja transportlīdzekļu vadītājiem ir paplašinātā transportlīdzekļa vadītāja apliecība (C vai D kategorija). Pārējos gadījumos lūgums būtu jānoraida.”
   
   Norvēģijas valdība 2012. gada 26. novembra vēstulē norādīja šādu informāciju:
   
      “12. pants. Bīstamu atkritumu pārvadājumi
      Norvēģijas valdība patur spēkā lūgumu Iestādei piešķirt valsts atkāpi saistībā ar minēto pantu, izdarot dažus pielāgojumus.
      Norvēģija vēlētos norādīt, ka paplašinātā transportlīdzekļa vadītāja apliecība (C vai D kategorija) nav būtiska bīstamu kravu pārvadāšanas drošībai.
      Atkāpe attieksies vienīgi uz ADR. Turklāt uzņēmumiem ir jābūt ADR/RID drošības konsultantam. Privātpersonām, kas rīkojas ar bīstamiem atkritumiem un pārvadā tos, ir jāapmeklē īpašas apmācības, lai saņemtu atļauju.”
   
   Pēc Iestādes pieprasījuma Norvēģijas valdība 2012. gada 13. decembra e-pastā (notikums Nr. 656664) sniedza šādu paskaidrojumu par ierosinātajiem grozījumiem.
   “Šis alternatīvais priekšlikums attiecībā uz prasībām par apmācībām attieksies vienīgi uz autotransportu, un tas nozīmē, ka transportlīdzekļu vadītāji, kas pārvadā bīstamus atkritumus, apmeklēs apmācības šādās jomās:
   
               —
            
            
               vispārējās prasības par bīstamu mājsaimniecību atkritumu pārvadājumiem,
            
         
               —
            
            
               galvenie apdraudējuma veidi, tostarp to marķēšana un etiķetēšana,
            
         
               —
            
            
               preventīvie un drošības pasākumi attiecībā uz dažādiem apdraudējuma veidiem,
            
         
               —
            
            
               bīstamu mājsaimniecības atkritumu droša iekraušana, izkraušana un pārvadāšana,
            
         
               —
            
            
               transportlīdzekļu tehniskā aprīkojuma mērķis un darbības metodes,
            
         
               —
            
            
               pamatinformācija negadījuma varbūtības samazināšanai līdz minimumam,
            
         
               —
            
            
               procedūra reaģēšanai ārkārtas situācijās, tostarp pasākumi, kas var būt nepieciešami personīgai, kā arī sabiedrības un vides drošībai, ja notiek negadījums,
            
         
               —
            
            
               informētība drošības jomā.
            
         Darba devējs veic transportlīdzekļu vadītāju apmācību uzskaiti un pēc pieprasījuma dara to pieejamu transportlīdzekļa vadītājam vai kompetentajai iestādei.
   Pārskatītā 12. panta precīzs formulējums vēl nav pilnībā sagatavots, taču priekšlikumā ir ietverta pārskatīto noteikumu būtība.”
   
      DNV2013. gada 16. janvārī (notikums Nr. 659861) pauda savu viedokli, ka Norvēģijas valdības ierosinātie pasākumi attiecībā uz transportlīdzekļu vadītāju īpašo apmācību atbilst mērķim vairāk nekā DNV sākotnējais priekšlikums par C vai D kategorijas transportlīdzekļa vadītāja apliecību.
   Norvēģijas valdība 2013. gada 18. janvārī un 2013. gada 1. februārī (notikumi Nr. 659983 un Nr. 661423) veica turpmākus šādus grozījumus savā priekšlikumā, pievienojot šādas prasības par apmācībām.
   
      “Noteikumi par bīstamu kravu pārvadājumiem ceļu tuneļos un piemērotiem riska mazināšanas pasākumiem, kā arī reaģēšanu ārkārtas situācijās, veicot šādus pārvadājumus.”
   
   
      “Apmācības ilgst vismaz 6 mācību vienības. Darba devējs veic transportlīdzekļu vadītāju apmācību uzskaiti un pēc pieprasījuma dara to pieejamu transportlīdzekļa vadītājam vai kompetentajai iestādei.”
   
   Iestāde 2013. gada 27. februārī nolēma iesniegt komitejai attiecīgi grozīto to pasākumu projektu, kas Iestādei jāveic saistībā ar Norvēģijas atlikušo lūgumu piešķirt atkāpi, pamatojoties uz akta 6. panta 2. punkta a) apakšpunktu, saistībā ar bīstamu atkritumu pārvadājumiem (Lēmums Nr. 88/13/COL); un pilnvarot kompetento kolēģijas locekli pieņemt galīgo lēmumu, ja komiteja vienbalsīgi apstiprina pasākumu projektu.
   EBTA Transporta komitejas locekļi attiecīgi 2013. gada 1. un 13. marta e-pastos vienbalsīgi apstiprināja minēto pasākumu projektu (notikumi Nr. 666005, 665893 un 664435).
   Attiecīgi Iestāde var apmierināt Norvēģijas atlikušo lūgumu piešķirt atkāpi, pamatojoties uz akta 6. panta 2. punkta a) apakšpunktu,
   IR PIEŅĒMUSI ŠO LĒMUMU.
   1. pants
   Lūgums piešķirt atkāpi, kas ietver Norvēģijas noteikumu 12. pantu par bīstamu atkritumu pārvadājumiem, pamatojoties uz akta 6. panta 2. punkta a) apakšpunktu, kurā paredzēts, ka gadījumā “[j]a netiek nodarīts kaitējums drošumam, dalībvalstis var lūgt atļaut atkāpes no I pielikuma I.1. iedaļas...”, proti no pielikuma, kurā iekļauts Eiropas valstu nolīgums par bīstamo kravu starptautiskajiem pārvadājumiem ar autotransportu (ADR nolīgums), ir jāapmierina, ja transporta uzņēmumam ir ADR drošības konsultants un ja personas, kas rīkojas ar bīstamiem atkritumiem un pārvadā tos, apmeklē īpašas apmācības, lai saņemtu atļauju veikt iepriekš minētās darbības (1).
   Transportlīdzekļu vadītāji, kas veic bīstamu mājsaimniecību atkritumu pārvadājumus, ir jāapmāca šādās jomās:
   
               —
            
            
               vispārējās prasības par bīstamu mājsaimniecību atkritumu pārvadājumiem,
            
         
               —
            
            
               galvenie apdraudējuma veidi, tostarp to marķēšana un etiķetēšana,
            
         
               —
            
            
               preventīvie un drošības pasākumi attiecībā uz dažādiem apdraudējuma veidiem,
            
         
               —
            
            
               bīstamu mājsaimniecības atkritumu droša iekraušana, izkraušana un pārvadāšana,
            
         
               —
            
            
               transportlīdzekļu tehniskā aprīkojuma mērķis un darbības metodes,
            
         
               —
            
            
               pamatinformācija negadījuma varbūtības samazināšanai līdz minimumam,
            
         
               —
            
            
               procedūra reaģēšanai ārkārtas situācijās, tostarp pasākumi, kas var būt nepieciešami personīgajai, kā arī sabiedrības un vides drošībai, ja notiek negadījums,
            
         
               —
            
            
               noteikumi par bīstamu kravu pārvadājumiem ceļu tuneļos un piemērotiem riska mazināšanas pasākumiem, kā arī reaģēšanu ārkārtas situācijās, veicot šādus pārvadājumus,
            
         
               —
            
            
               informētība drošības jomā.
            
         Apmācības ilgst vismaz 6 mācību vienības. Darba devējs veic transportlīdzekļu vadītāju apmācību uzskaiti un pēc pieprasījuma dara to pieejamu transportlīdzekļa vadītājam vai kompetentajai iestādei.
   2. pants
   Šā lēmuma 1. pantā paredzētā atkāpe zaudē spēku 2015. gada 26. septembrī.
   3. pants
   Šā lēmuma 1. pantā paredzēto atkāpi publicē Eiropas Savienības Oficiālā Vēstneša EEZ iedaļā un EEZ papildinājumā atbilstoši EEZ līguma 1. protokola 6. punktam.
   4. pants
   Šis lēmums ir adresēts Norvēģijas Karalistei un stājas spēkā pēc paziņošanas minētajai valstij.
   5. pants
   Šis lēmums ir autentisks angļu valodā.
   
      Briselē, 2013. gada 25. jūnijā
      
         
            EBTA Uzraudzības iestādes vārdā –
         
         
            Kolēģijas loceklis
         
         Sverrir Haukur GUNNLAUGSSON
         
            Direktors
         
         Xavier LEWIS
      
   
   
      (1)  12. pants attiecas vienīgi uz autotransportu.